cyanic-selkie/wikianc huggingface dataset:
প্রথম আব্বাস (পারস্য)
শাহ আব্বাসের কৃতিত্ব ও চরিত্র।
শাহ আব্বাস মধ্যযুগীয় নরপতিও হলেও তিনি জাতি কিংবা ধর্মালম্বী ছিলেন না। তিনি সকল অমুসলমানদের প্রতি উদার ছিলেন এবং তাদের ধর্মীয় অনুষ্ঠান পালনের জন্য অবাধ স্বাধীনতা দান করেছিলেন ।  এ প্রসঙ্গে এখানে উল্লেখ করা যায় যে, শাহ আব্বাস প্রায় পাঁচ হাজার আর্মেনীয় খ্রিস্টান বন্দীকে দাস হিসেবে পরিণত না করে তাদেরকে মুক্তি দেন এবং আজারবাইজানের অরস অঞ্চলের জুলকা নামক স্থানে তাদের স্থায়ী বসবাসের ব্যবস্থা করেন। সরকারী পৃষ্ঠপোষকতায় কালক্রমে জুলকাতে বিশাল খ্রিস্টান পল্লী গড়ে উঠে এবং এটা ব্যবসায়া বাণিজ্রের ক্ষেত্রে পরিণত হয়। শাহ আব্বাস মাজেন্দ্রানেও অনুরুপ নির্মাণের পরিকল্পনা হাতে নিয়েছিলেন; কিন্তু আবহাওয়ারও জন্য তার এ প্রচেষ্টা ব্যর্থ হয়ে যায়। শাহ আব্বাসের ধর্মীয় মনোভাব সম্পর্কে উইলবার বলেছেন যে, তিনি অমুসলমানদের প্রতি সহনশীল ও জনগনের নিরাপত্তা বিধানে উদ্যোগী ছিলেন; ন্যায় ও নিরপেক্ষ বিচার  ব্যবস্থায় কঠোর ও দান ধর্মে উদার ছিলেন।
শাহ আব্বাস ছিলেন পারসিক জাতীয়তাবাদের সংগঠক। তিনি পারস্যের সকল গোত্রকে একত্রিত করে একটি জাতিকে পরিণতক করার প্রচেষ্টা চালান। এ প্রসঙ্গে ঐতিহাসিক পি. সাইকস এর মন্তব্যটি প্রণিধানযোগ্য। তার মতে, পারস্যে বসবাসকারী বিভিন্ন গোত্র ও জাতির মধ্যে সংহতি স্থাপনের দুরুহ কর্মতৎপরতার শাহ আব্বাসের বাস্তব প্রতিভা যেভাবে বিকশিত হয়েছে, অন্য কোন ক্ষেত্রে তদ্রূপ হয়নি।
এক জাতি এক রাষ্ট্র গঠনের উদ্দেশ্যে তিনি শিয়া মতবাদকে জনপ্রিয় করে তোলেন।
এতদ্ব্যতীত, মেশেদে তিনি ইমাম আলী আর রেজার সমাধি সৌধ নির্মাণ করে এক শিয়াদের তীর্থস্থান বলে ঘোষণা করেন। অতঃপর মক্কা ও কারবালা হতে পারসিক শিয়া তীর্থযাত্রীগণকে তিনি মেশেদে তীর্থযাত্রার জন্য উৎ সাহিত করতে থাকেন। এমনকি, তিনি নিজেও বহু বার পরিষদবর্গসহ নগ্নপদে ও পদব্রজে ইস্পাহান হতে সুদীর্ঘ পথ অতিক্রম করে মেশেদে তীর্থযাত্রা করেছিলেন। তার এরূপ প্রচেষ্টার ফলে পারসিকদের নিকট মেশেদের ধর্মীয় গুরুত্ব ও প্রাধান্য বেড়ে যায় এবং এটি জনগনের জাতীয় তীর্থস্থানের মর্যাদা লাভ করে। এভাবে শাহ আব্বাস প্রাচীন সামন্ততান্ত্রিক প্রথার পরিবর্তে ধর্মভিত্তিক শক্তিশালী কেন্দ্র শাসিত রাষ্ট্র ব্যবস্থার গোড়া পত্তন করেন।
মহান শাহ আব্বাস পারসিক শিল্প, সাহিত্য ও স্থাপত্যকলার একনিষ্ঠ পৃষ্ঠপোষক ছিলেন। তিনি জাতি ধর্ম নির্বিশেষে সকল স্তরের সুযোগ্য পণ্ডিত লোককে স্বীয় দরবারে স্থান দিতেন। পণ্ডিত সদরউদ্দীন ও দার্শনিক বাহাউদ্দিন তার রাজদরবারের অলংকারস্বরুপ ছিলেন। এতদ্ব্যতীত বিশ্ববিখ্যাত হস্তলিপি ও চিত্রবিশারদ রেজা ই আব্বাসী মোজাফফর আলী, জয়নুল আবেদীন ও কিতাবদার সাদেকী বেগ সাফাভী দরবারে কর্মরত থেকে হস্তলিপি ও চিত্রশিল্প নতুন দিগন্তের সূচনা করেন। শাহ আব্বাসের আমলে মৃৎপাত্র ও কার্পেট নির্মাণের ক্ষেত্রেও বিরাট
সাফল্য অর্জিত হয়েছিল। মৃৎশিল্পের উন্নয়নের জন্য তিনি পৃথিবীর বিভিন্ন স্থান বিশেষত চীন হতে তিন শতাধিক শিল্পী আনয়ন করেছিলেন। স্থাপত্রকলার ক্ষেত্রেও শাহ আব্বাস অবিস্বরণীয় কৃতিত্ব প্রদর্শন করেন। ইস্পাহান নগরীর নির্মানকার্য হতেই তার স্থাপত্য শৈলীর প্রমাণ পাওয়া যায়। শাহ আবব্বাসের পৃষ্ঠপোষকতায় পারসিক শিল্প, সাহিত্য ও স্থাপত্য কালক্রমে সমগ্র মুসলিম জাহানের উপর এক বিরাট প্রভাব বিস্তার করেছিল কাজেই সমস্ত বিষয় বিবেচনা করে শাহ আব্বাসের রাজত্বকালকে পারস্যের শ্রেষ্ঠ গৌরবের যুগ এবং তাকে মহান শাহ বলে আখ্যায়িত করা হয়।
শাহ আব্বাস পারস্যের সর্বশ্রেষ্ঠ হলেও মধ্যযুগীয় দোষত্রুটি হতে মুক্ত ছিলেন না। সমকালীন অন্যান্য নরপতির ন্যায় তিনিও মদ্যপায়ী ছিলেন।চরিত্রগতভাবে তিনি ছিলেন সন্দেহপ্রবণ ও নির্মম প্রকৃতির। পিতা ও পুত্রের প্রতি আচরণ চরম নির্মমতারই পরিচায়ক। পিতার বিরুদ্ধে বিদ্রোহ ঘোষণা ও তাকে অন্ধ করে তিনি সিংহাসন দখল করেন। অন্যদিকে সুযোগ্য পুত্রদের সাহসিকতা ও বীরত্বে তার সিন্দগ্ন মন ঈর্ষান্বিত হয়ে উঠে এবং পুত্রগণ কর্তৃক সিংহাসনচ্যুত হতে পারেন। এ আশংকায় তিনি পুত্রদের কাউকেও হত্যা এবং কাউকেও অন্ধ করে সিংহাসনের পথ নিষ্কন্টক করেন। ঐতিহাসিকগণ শাহ্ আব্বাসের উদারতা, পরধর্মসহিষ্ণুতা, ন্যায়পরায়নতা ও মহানুভবতা ভূয়সী প্রশংসা করলেও পুত্রদের প্রতি তার নৃশংসতা সমর্থন করতে পারেন নি। অবশ্য শাহ ্আব্বাসের নির্মমতার পিছনে হয়ত কোন যুক্তিসঙ্গত কারণ ছিল, না হলে তার মত এত ন্যায়বান ও মহান শাসক এমন নৃশংসতার পরচিয় দতিে পারতনে না।তার চরত্রিরে এ নষ্ঠিুরতার দকিটি বাদ দলিতোকে আমরা মহান ব্যক্তি হসিবেে দখেতে পাই।মধযুগীয় পরবিশেে জন্মগ্রহণ করলওে শাহ্‌ আব্বাস আধুনকি রুচসিম্পন্ন নরপতি ছলিনে। সাহসকিতা র্কমদক্ষতা ও অসামান্য প্রতভিার জন্য তনিি বশিষে খ্যাতি র্অজন করনে।তনিি ছলিনে প্রজাবৎসল নরপত।ি সম্রাজ্যরে মঙ্গল ও প্রজাসাধারনরে জন্য তনিি তার সকল শ্রম ও সাধনা নয়িজতি করছেলিনে।এজন্য প্রজাদরে নকিট তনিি অত্যন্ত প্রয়ি ছলিনে এবং জনগণ তাকে খুব ভক্তি করত।এ প্রসঙ্গে প.ি সাইকস মন্তব্য করছেনে, “পারস্যে এ র্পযন্ত যে সব রাজারা রাজত্ব করছেন্তোদরে মধ্যে মহান শাহ্‌ আব্বাসরে ন্যায় কউে এত সম্মানতি ও সমাদৃত হনন।ি”কাজইে এ কথা নঃিসন্দহে বলা যায় য,ে শাহ্‌ আব্বাস স্বীয় চারত্রিকি মহত্ত্ব ও শ্রষ্ঠেত্বরে জন্যই ‘মহান’ উপাধতিে ভূষতি হয়েছে।
মধ্য ইন্দো-আর্য ভাষাসমূহ
থাম্ব|ইন্দো-আর্য ভাষা নিয়ে একটি বই মধ্য ইন্দো-আর্য ভাষাসমূহ (Middle Indo-Aryan languages বা Middle Indic languages) আধুনিক ইন্দো-আর্য ভাষাসমূহের মধ্যযুগীয় ঔপভাষিক রূপ। প্রাচীন ইন্দো-আর্য ভাষাসমূহ, যেমন সংস্কৃত, ও এদের উত্তরসূরী যেমন অপভ্রংশ বা অবহট্‌ঠ, ইত্যাদি হতে এই ভাষাগুলির উৎপত্তি। এই ভাষাগুলিকে অনেক আধুনিক ভাষাবিজ্ঞানী একত্রে প্রাকৃত ভাষা বলেও ডাকেন।.
৯৭৬
৯৭৬ গ্রেগরীয় বর্ষপঞ্জির একটি অধিবর্ষ।
রামচন্দ্রকুড়া ইউনিয়ন
রামচন্দ্রকুড়া ইউনিয়ন বাংলাদেশের ময়মনসিংহ বিভাগের শেরপুর জেলার নালিতাবাড়ী উপজেলার অন্তর্গত একটি।
আয়তন ও জনসংখ্যা
আয়তন- ২৭.২৪ বর্গ কিলোমিটার। জনসংখ্যা- ১৯৪৪১ জন।
শিক্ষা
শিক্ষার হার: ৬১%।
জনপ্রতিনিধি
বর্তমান চেয়ারম্যান- মোঃ খোরশেদ আলম খোকা Share with :
৯৭৭
৯৭৭ গ্রেগরীয় বর্ষপঞ্জির একটি সাধারণ বছর।
জানুয়ারি-মার্চ
জন্ম ২০ এপ্রিল ১৯৯২
মঙ্গোলীয় ভাষা
থাম্ব|মঙ্গোলীয় ভাষার একটি সময়রেখা ভিত্তিক গ্রাফিক্যাল উপস্থাপনা
৯৭৮
৯৭৮ গ্রেগরীয় বর্ষপঞ্জির একটি সাধারণ বছর।
বিশ্বযুদ্ধ
বিশ্বযুদ্ধ (World War) এমন যুদ্ধকে নির্দেশ করে যাতে বিশ্বের অধিকাংশ জাতিই এতে প্রত্যক্ষ কিংবা পরোক্ষভাবে জড়িত থাকে বা জড়িয়ে পড়ে এবং ব্যাপক হতাহত ও ক্ষয়ক্ষতির সম্মুখীন হয় অথবা সাহায্যের জন্যে অগ্রসর হয়। পৃথিবীতে এ পর্যন্ত মোট দুইটি বিশ্বযুদ্ধ সংঘটিত হয়েছে।
দ্বিতীয় বিশ্বযুদ্ধের পরবর্তীকালীন সময়ে বিশ্ববাসী আসন্ন ৩য় বিশ্বযুদ্ধের ভয়ে সদা-সর্বদা আতঙ্কিত ছিল। সম্ভাব্য প্রতিপক্ষ হিসেবে একদিকে ছিল মার্কিন যুক্তরাষ্ট্র ও তার মিত্র ইউরোপীয় দেশ। অন্যদিকে ছিল সোভিয়েত ইউনিয়ন ও সম্ভবতঃ চীন।
৯৭৯
৯৭৯ গ্রেগরীয় বর্ষপঞ্জির একটি সাধারণ বছর।
এর্নান ক্রেসপো
এর্নান ক্রেসপো (জন্ম: ৫ জুলাই ১৯৭৫) একজন আর্জেন্টিনার পেশাদার ফুটবল কোচ এবং সাবেক খেলোয়াড়।
একজন দুর্দান্ত স্ট্রাইকার, ক্রেসপো ১৯ বছরের ক্যারিয়ারে ৩০০ টিরও বেশি গোল করেছেন। আন্তর্জাতিক পর্যায়ে, তিনি ৩৫ গোল করেছেন এবং শুধু সার্জিও আগুয়েরো, গ্যাব্রিয়েল বাতিস্তুতা এবং লিওনেল মেসির পরে আর্জেন্টিনার চতুর্থ সর্বোচ্চ গোলদাতা। তিনি তিনটি ফিফা বিশ্বকাপে খেলেছেন: ১৯৯৮, ২০০২, ২০০৬। ক্লাব পর্যায়ে ক্রেসপো ছিলেন বিশ্বের সবচেয়ে দামি খেলোয়াড়, যখন ২০০০ সালে পারমা থেকে লাজিও তাকে €৫৬ মিলিয়ন (£৩৫.৫ মিলিয়ন) দিয়ে কিনেছিল। ২০০০-০১ সেরি এ তে তিনি লাজিওর হয়ে ২৬ গোল করে সর্বোচ্চ গোলদাতা ছিলেন।
রূপনারায়ণকুড়া ইউনিয়ন
রূপনারায়ণকুড়া ইউনিয়ন বাংলাদেশের ময়মনসিংহ বিভাগের শেরপুর জেলার নালিতাবাড়ী উপজেলার অন্তর্গত একটি।
আয়তন ও জনসংখ্যা
ইউনিয়নের আয়তন- ২৬.৫০ কি:মি:। জনসংখ্যা- ১৬৮৫৫ জন।
শিক্ষা
শিক্ষার হার : ৬০%।
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান- মোঃ মিজানুর রহমান মিজান
ভ্যাসবার্ট ড্রেকস
ভ্যাসবার্ট কনিয়েল ড্রেকস (Vasbert Drakes; জন্ম: ৫ আগস্ট, ১৯৬৯) বার্বাডোসের সেন্ট অ্যান্ড্রুর স্প্রিংহেড এলাকায় জন্মগ্রহণকারী ওয়েস্ট ইন্ডিয়ান কোচ সাবেক আন্তর্জাতিক ক্রিকেটার। বর্তমানে তিনি ওয়েস্ট ইন্ডিজ মহিলা ক্রিকেট দলের কোচের দায়িত্ব পালন করছেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোসের প্রতিনিধিত্ব করেছেন। এছাড়াও, ইংরেজ কাউন্টি ক্রিকেটে সাসেক্স, বর্ডার, নটিংহ্যামশায়ার, ওয়ারউইকশায়ার ও লিচেস্টারশায়ারের পক্ষে খেলেছেন তিনি। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন ভ্যাসবার্ট ড্রেকস।
খেলোয়াড়ী জীবন
১৯৯৪-৯৫ মৌসুমে আন্তর্জাতিক ক্রিকেট অঙ্গনে প্রবেশ করেন ভ্যাসবার্ট ড্রেকস। এ সময় তিনি অস্ট্রেলিয়ার বিপক্ষে ৫টি ওডিআইয়ে অংশগ্রহণ করেছিলেন। এরপর তিনি ইংল্যান্ড সফরে যান। সেখানে ৩৩ বছর বয়স পর্যন্ত কাউন্টি ক্রিকেটে অংশ নিতে থাকেন। প্রথম-শ্রেণীর ক্রিকেটে মাত্রাতিরিক্ত অংশগ্রহণের ফলে দীর্ঘকাল দলের বাইরে থাকতে হয়। গ্রীষ্মকালে ইংরেজ কাউন্টি ক্রিকেটে ও শীতকালে দক্ষিণ আফ্রিকায় বর্ডারের পক্ষে খেলতেন।
সেপ্টেম্বর, ২০০২ সালে চ্যাম্পিয়ন্স ট্রফি প্রতিযোগিতায় অংশগ্রহণের জন্য তাকে দলের সদস্যরূপে মনোনয়ন দেয়া হয়। আন্তর্জাতিক ক্রিকেটে সাত বছর দীর্ঘ বিরতির পর জ্যাক ক্যালিসকে আউট করেন ভ্যাসবার্ট ড্রেকস। পরবর্তী দুই বছর দলের নিয়মিত খেলোয়াড় হিসেবে তাকে খেলতে দেখা যায়।
মানুয়েল লানজিনি
মানুয়েল লানজিনি (জন্ম: ১৫ ফেব্রুয়ারি ১৯৯৩) হলেন একজন আর্জেন্টিনীয় পেশাদার ফুটবলার, যিনি প্রিমিয়ার লিগ ক্লাব ওয়েস্ট হ্যাম ইউনাইটেড এবং আর্জেন্টিনা জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি এরপূর্বে রিভার প্লেত এবং ফ্লিমিনেন্সের হয়ে খেলেছেন। তিনি তার বল ধরে রাখার খমতা, ড্রিবলিং করার দক্ষতা, চমৎকার ত্বরণ এবং ডিফেন্ডারদের দ্রুত অতিক্রম করার দক্ষতার জন্য অধিক পরিচিত। তার ডাকনাম হচ্ছে "লা জোয়া" ("রত্ন")।
ভ্যাসবার্ট ড্রেকস
টেস্ট ক্রিকেট
৮ ডিসেম্বর, ২০০২ তারিখে ঢাকায় স্বাগতিক বাংলাদেশের বিপক্ষে টেস্ট অভিষেক ঘটে ভ্যাসবার্ট ড্রেকসের।
সমগ্র খেলোয়াড়ী জীবনে ১২ টেস্টে অংশ নেয়ার সুযোগ হয় তার। এ সময়ে ৩৩ টেস্ট উইকেট ও ৫১টি একদিনের আন্তর্জাতিকের উইকেট পেয়েছেন। ব্যাট হাতে কেবলমাত্র একবারই টেস্টে ৬৭ রান তুলে অর্ধ-শতকের সন্ধান পেয়েছেন। তবে, স্মরণীয় ইনিংস খেলেছেন অপরাজিত ২৭ রান তুলে। সফরকারী অস্ট্রেলিয়ার বিপক্ষে এন্টিগুয়ায় ৪১৮ রানের জয়ের বিশ্বরেকর্ড গড়ার লক্ষ্যমাত্রায় সবিশেষ অবদান রাখেন।
কীর্তিগাঁথা
প্রথম-শ্রেণীর ক্রিকেটের ইতিহাসে মাত্র পাঁচজন ব্যাটসম্যানের অন্যতম হিসেবে টাইমড আউটের শিকারে পরিণত হন ভ্যাসবার্ট ড্রেকস। দক্ষিণ আফ্রিকা থেকে বিমান বেশ কয়েকঘণ্টা দেরীতে পৌঁছায় এ ঘটনা ঘটে। অস্ট্রেলিয়ার বিপক্ষে ৫/৯৩ পেয়েছেন। তার এ অর্জনকে সম্মাননা জানিয়ে ভ্যাসবার্ট ড্রেকস পুরস্কার প্রবর্তন করা হয়।
কোচিং
খেলোয়াড়ী জীবন থেকে অবসর নেয়ার পর কোচিংয়ের দিকে ঝুঁকে পড়েন ভ্যাসবার্ট ড্রেকস। সংযুক্ত আরব আমিরাতের কোচের দায়িত্বে স্বল্পকালীন মেয়াদে তিন মাসের জন্য ছিলেন। এ সময়ে ২০০৮ সালের এশিয়া কাপ ও এসিসি ট্রফি এলিট প্রতিযোগিতায় পাঁচটি খেলায় দলকে পরিচালনা করেন। এরপর তিনি বার্বাডোস দলের কোচ মনোনীত হন। এছাড়াও উন্নততর সুযোগ লাভের প্রেক্ষিতে কুইন্স পার্ক ক্রিকেট ক্লাবকে স্বল সময়ের জন্য পরিচালনায় অগ্রসর হন।
আগস্ট, ২০১৫ সালে ওয়েস্ট ইন্ডিজ মহিলা ক্রিকেট দলের প্রধান কোচের দায়িত্ব পান।
এরপর ২০১৬ সালে ভারতে অনুষ্ঠিত আইসিসি মহিলা বিশ্ব টুয়েন্টি২০ প্রতিযোগিতায় ওয়েস্ট ইন্ডিজ মহিলা দলের বড় ধরনের শিরোপা লাভে পরোক্ষভাবে সহায়তা করেন।
শুচি ঠাকুর
থাম্ব| হিমালয় অভিযান
শিক্ষা জীবন
শুচি ঠাকুর কাম্ব্রিয়া ইনস্টিটিউট অফ আর্টস, সেন্ট স্টিফেনস কলেজ দিল্লি এবং ওয়েলহাম গার্লস হাই স্কুল দেরাদুনে শিক্ষা লাভ করেছেন।
পেশাদার জীবন
শুচি ঠাকুর ২০০৫ সাল থেকে ভারতে ক্রস-কান্ট্রি অতি দুর্গম মোটরস্পোর্টে প্রতিদ্বন্দ্বিতা করছেন। ক্রস-কান্ট্রি র‌্যালির মধ্যে কয়েকটির নাম হল রেইড ডি হিমালয়, মারুতি সুজুকি ডেজার্ট স্টর্ম এবং এসজেওবিএ উপ-হিমালয় র‍্যালি। তিনি দেশে সংগঠিত অটোক্রস ইভেন্টগুলিতেও গাড়ি দৌড়ে যোগ দেন। শুচি ক্রস-কান্ট্রি সমাবেশে একটি মারুতি জিপসি চালান। জিপসি ছাড়াও, তিনি অটোক্রস ইভেন্টগুলিতে একটি মারুতি সুজুকি জেনও চালাচ্ছেন।     ২০১৮ সালের রেইড ডি হিমালয়-তে প্রতিযোগীরা কার্গিল, জান্সকার এবং লাদাখ বিভাগে পাহাড়ি রাস্তা, হেয়ারপিন বাঁক এবং বিপজ্জনক ড্রপ-অফের মুখোমুখি হয়, প্রতি বছর প্রায় ৩,০০০ কিলোমিটার যাত্রা করা হয়।
তাঁর প্রশংসনীয় বিজয়মঞ্চ সমাপ্তির মধ্যে রয়েছে ২০১৩ সালে রেইড ডি হিমালয়-তে টি২ বিভাগে দ্বিতীয় স্থান, ২০১৫ সালে রেইড ডি হিমালয়-তে টি২ বিভাগে প্রথম স্থান এবং ২০১৭ সালে টি১ বিভাগে দ্বিতীয় স্থান অর্জন করা। ২০১৬ - ১৭ সালে, মারুতি সুজুকি ন্যাশনাল অটোক্রস চ্যাম্পিয়নশিপে তিনি নর্থ জোন ৪-চাকা চালনা বিভাগে (একটি মারুতি সুজুকি জিপসি চালিয়ে) ১ম স্থানে সমাপ্ত করেন, এবং নর্থ জোন ১৪০০ সিসি বিভাগে ৩য় স্থান (মারুতি সুজুকি জেন চালিয়ে) প্রাপ্ত হন।
২০২২ সালের আগস্টে, তিনি হিমালয়ের র‌্যালির টি২ বিভাগে ১ম স্থানে শেষ করেছিলেন।
বর্তমান
তিনি নতুন দিল্লিতে উইডেন অ্যাণ্ড কেনেডি ইন্ডিয়া প্রাইভেট লিমিটেডের (আমেরিকান স্বাধীন বৈশ্বিক বিজ্ঞাপন সংস্থা) সাথে কাজ করেছেন।      এখন তিনি উত্তরাখণ্ডের দেরাদুনে থাকেন এবং কর্পোরেট বিষয়ক মন্ত্রণালয় বা মিনিস্ট্রি অফ কর্পোরেট অ্যাফেয়ার্স (এমসিএ) এর সাথে নিবন্ধিত রয়েছেন।
মার্সেল দেসায়ি
মার্সেল দেসাইয়ি আসল নাম ওদেঙ্কে অ্যাবি (ফরাসি: Marcel Desailly) (জন্ম সেপ্টেম্বর ৭, ১৯৬৮) একজন ফরাসি ফুটবল খেলোয়াড়। তিনি নব্বইয়ের দশকের শ্রেষ্ঠ রক্ষণাত্মক খেলোয়াড়দের অন্যতম। ১৯৯৮ সালে ফ্রান্সের বিশ্বকাপজয়ী দলে তিনি অমূল্য ভূমিকা পালন করেন। বিখ্যাত ইতালীয় ক্লাব এ.সি. মিলানেও অনেক বছর সফলতার সাথে দায়িত্ব পালন করেন। দেসাইয়ি এর জন্ম ঘানার আক্রা শহরে।
খুবজীপুর বহুমুখী উচ্চ বিদ্যালয়
খুবজীপুর বহুমুখী উচ্চ বিদ্যালয় বাংলাদেশের একটি শিক্ষাপ্রতিষ্ঠান। এটি নাটোর জেলার অন্তর্গত গুরুদাসপুর উপজেলার খুবজীপুর গ্রামে অবস্থিত। এটি ১৯৬৫ সালে প্রতিষ্ঠিত হয়ে ২০১৫ সালে পঞ্চাশ বর্ষে পদার্পণ করেছে।
ইতিহাস
১৯৩৮ সালে নাটোরের মহকুমা প্রশাসক জনাব পানাউল্লাহ আহম্মদ সাহেবের পল্লীমঙ্গল কর্মসূচিতে অনুপ্রানিত হয়ে গ্রামের জনগণ খুবজীপুর গ্রাম্য সমিতি গঠন করেন।
১৯৩৮ সালে ইদিল উদ্দিন সরকার বাড়ির বৈঠকখানায় কয়েকজন ছাত্র নিয়ে একটি স্কুল চালু করেন। এর কয়েক মাস পরে গ্রামের জুম্মা ঘরের পাশে নদীর তীরে একটি নিম্ন মাইনর স্কুল স্থাপন করা হয় এবং তাকে শিক্ষক নিযুক্ত করা হয়। তার মাসিক বেতন ছিল পাঁচ টাকা। ১৯৪২ সালে স্কুলটিকে উচ্চ প্রাইমারি স্কুলে উন্নীত করা হয় এবং প্রধান শিক্ষক হিসেবে শ্রীপুর গ্রামের মো: কফিলউদ্দিন সরকার জিটি সাহেবকে নিয়োগ করা হয়। অন্য ৪ জন শিক্ষক ছিলেন- ইদিল উদ্দিন সরকার, মাও: বাহারউদ্দিন সরকার, তারাপদ বিশ্বাস ও এফ.এ.এম মোবারক আলী মিয়া। এইভাবে কয়েক বছর চলার পর স্কুলটিকে ১৯৪৮ সালের ১লা ফেব্রুয়ারি এম.ই স্কুলে রূপান্তরিত করা হয় এবং প্রধান শিক্ষক হিসেবে দায়িত্ব পান গ্রামের ছেলে জনাব কাজেমুদ্দিন। ১৯৪৮ সালের দিকে যখন ইন্টারমিডিয়েট পাস প্রধান শিক্ষক না থাকায় সরকারি মঞ্জুরি পাওয়া যাচ্ছিল না সেই সময়ে রাজশাহী কলেজে বি.এস.সি পড়ুয়া এম.এ হামিদ সাহেবকে প্রধান শিক্ষক হিসেবে নিয়োগ করা হয় এবং স্কুল মঞ্জুরি প্রাপ্ত (০৮/১২/১৯৪৯) হয়। এম.এ হামিদ সাহেবের অবর্তমানে কাজেম উদ্দিন সরকার প্রধান শিক্ষকের দায়িত্ব পালন করতে থাকেন। ১৯৫১ সালের ১৪ ডিসেম্বর জনাব কাজেম উদ্দিন মৃত্যুবরণ করায় তারাপদ বিশ্বাস প্রধান শিক্ষকের দায়িত্ব গ্রহণ করেন। গ্রামের জনগণ এবং এম.এ হামিদ সাহেবের সহযোগিতায় ১৯৬২ সালে এম.ই স্কুলকে জুনিয়র হাইস্কুলে এবং ১৯৬৫ সালে হাইস্কুলে রুপান্তরিত করা হয়। এই স্কুল থেকে ১৯৬৭ সালে ১ম ব্যাচ এস.এস.সি পরীক্ষায় অংশগ্রহণ করেন এবং সবাই সাফল্যের সাথে পাস করেন।
অবকাঠামো
১৯৬৯ সালে স্কুলটি বাই লেটারাল হাইস্কুল হিসেবে উন্নয়ন পরিকল্পনায় অন্তর্ভুক্ত হয় এবং এই কর্মসূচির আওতায় প্রদত্ত অর্থে একটি দ্বিতল ভবন নির্মিত হয়। বিদ্যালয়ের শিক্ষার্থী ক্রমান্বয়ে বৃদ্ধি পাওয়ার প্রেক্ষিতে ১৯৯৪ সালে ফ্যাসিলিটিজ বিভাগ কর্তৃক মূল ভবন থেকে পূর্ব দিকে ৮০ ফুট x ৩০ ফুট একটি ভবন নির্মাণ করা হয়। পরবর্তীতে সরকারি অর্থায়নে দ্বিতীয় তলায় আরও তিনটি কক্ষ নির্মাণ করা হয়। ২০০৫ সালে প্রমোট কর্তৃক ১টি কক্ষ নির্মাণ করা হয়। বর্তমানে বিদ্যালয়ে কক্ষ সংখ্যা ২০ টি। প্রায় সহস্রাধিক ছেলে-মেয়ে বিদ্যালয়টিতে লেখাপড়া করছে।
মহান মুক্তিযুদ্ধে বীর শহীদদের স্মৃতির উদ্দেশ্যে স্কুলে নির্মিত হয়েছে একটি শহীদ মিনার।
বিদ্যালয়টিতে একটি সমৃদ্ধ লাইব্রেরি আছে যেখানে বই সংখ্যা প্রায় ৩ হাজার। ছাত্র-ছাত্রীদের বই পড়ায় উৎসাহিত করার জন্য বই পড়ার প্রতিযোগিতাসহ অন্যান্য কর্মসূচি গ্রহণ করা হয়।
গাজী হাজদার কাদি মসজিদ
গাজী হাজদার কাদি মসজিদ, (Ајдар Кади Џамија; Xhamia e Gazi Hajdar Kadiut, Gazi Haydar Kadi Cami) উত্তর মেসিডোনিয়ার বিটোলায় অবস্থিত একটি মসজিদ। অতীতে স্থানীয় মেসিডোনিয়ান কর্তৃপক্ষ ধর্মীয় ভবনটিকে একটি গুদামে রূপান্তরিত করে। তুর্কি প্রজাতন্ত্রের সহযোগিতায় বেশ কয়েক বছর ধরে একটি পুঙ্খানুপুঙ্খ পুনর্গঠন হয় এবং অবশেষে এটি সম্পূর্ণরূপে সংস্কার করে ২০১৬ সালের নভেম্বরে জনসাধারণের জন্য উন্মুক্ত করে দেওয়া হয়।
ইতিহাস
মসজিদটি হায়দার বে দ্বারা চালু করা হয় তখন রুমেলিয়া আইলেটের বেলারবে বৃহত্তম অটোমান প্রশাসনিক অঞ্চল মানাস্তির একটি আঞ্চলিক কেন্দ্র হিসাবে। দরজার উপরে পাথরের ফলকে আরবিতে লেখা শিলালিপি অনুসারে মসজিদটি ৯৬৯ হিজরী সনে (১৫৬১/৬২ খ্রিস্টাব্দ) নির্মিত হয়।মসজিদটি প্রায় ১.৪ মিটার পুরু বিশাল দেয়াল সহ একটি গম্বুজ বিশিষ্ট ভবন। নির্মাতারা মানাস্তির অঞ্চলের একটি ছোট গ্রাম থেকে এসেছে তবে প্রকল্পটি সম্ভবত একজন অজানা ইসলামিক স্থপতি দ্বারা তৈরি করা যা সে সময়ের বিখ্যাত স্থপতিদের কাজ দ্বারা প্রভাবিত যেমন: কোডজা সিনান ।
১৭ শতকে বলকান অঞ্চলে ইভলিয়া সেলেবির ভ্রমণের বর্ণনায় এই মসজিদটিকে সবচেয়ে সুন্দরভাবে সজ্জিত বলা  হয়। ধ্বংসাবশেষের গবেষণায় দেখা যায় যে হায়দার-কাদি মসজিদটি বিটোলার একমাত্র মসজিদ ছিল যার দুটি মিনার রয়েছে। মার্বেল অলঙ্করণ মিহরাব এবং ত্রিভুজ আকৃতির ট্রম্পস শোভা পায়। বারান্দা, মূলকক্ষ এবং মিম্বারে পাথরের বাস-ত্রাণ দেখা যায়। রঙিন জ্যামিতিক নকশাগুলি জানালার চারপাশে খিলানগুলিতে এবং সেইসাথে ট্রাম্পগুলিতে পাওয়া যায়। কাঠের খোদাই করা দরজাটি বাস-ত্রাণে যুক্ত। সবচেয়ে স্বতন্ত্র মোটিফ হল শৈলীকৃত আরবি অক্ষর "আলিফ", ইস্তাম্বুলের মসজিদগুলোতে এই ধরনের কাঠের খোদাই করা দরজা দেখা যায়। ১৮৯০ সালে মসজিদটি  মেরামত করা হয়। ১৯১০ সালে মেহমেদ পঞ্চম সফরের আগে শহরের সমস্ত মসজিদ পুনরুদ্ধার করা হয়েছিল এটি সেই সময়ে আঁকা অভ্যন্তরীণ সজ্জার কিছু উপাদান দ্বারা এটি নিশ্চিত করা হয়।
১৯১২ সালে তুর্কি শাসনের পাঁচ শতাব্দীর অবসানের পর আবার মসজিদটি পরিত্যক্ত হয়। এর গম্বুজ থেকে সীসা চুরি হয়েছিল এবং যা ১৯৬৭ সালে পুনরুদ্ধার করা হয়েছিল। এটি পরবর্তীকালে একটি স্থানীয় ভাঁটির জন্য প্যাকেজ করার গুদাম হিসাবে এবং  তারপর একটি কনসার্ট হল হিসাবে ব্যবহৃত হয়। ২০১৪ সালে  ডিরেক্টরেট জেনারেল অফ ফাউন্ডেশনস (তুরস্ক) এর তহবিল দিয়ে মসজিদটি সম্পূর্ণ সংস্কার করা হয় যেটি অটোমান যুগের ইসলামিক অনির্বাণ হিসেবে ওয়াকফ তত্ত্বাবধান করে। সংস্কারের খরচ প্রায় ৪৫ লক্ষ লিরা। এটি ১০৪ বছর  পর ৪ নভেম্বর ২০১৬ এ প্রার্থনার জন্য  এটি পুনরায় চালু করা হয়।
৯৮১
৯৮১ গ্রেগরীয় বর্ষপঞ্জির একটি সাধারণ বছর।
ভ্যালেনটিন এলিজাল্ডে
ভ্যালেন্টিন এলিজাল্ড ভ্যালেন্সিয়া ( জিটনুহেকা, সোনোরা, ১ ফেব্রুয়ারি ১৯৭৯ - রেনোসা, তামাউলিপাস, ২৫ নভেম্বর, ২০০৬ ), এছাড়াও হিসাবে "এল গ্যালো দে ওরো", পরিচিত একজন মেক্সিকান গায়ক ছিলেন। এলিজাল্ডা বান্দা এবং নরতেসোর ঘরানার সাথে আঞ্চলিক মেক্সিকান সংগীতে বিশেষীকরণ করেছেন। তাঁর সর্বাধিক পরিচিত সংগীত হিটগুলির মধ্যে রয়েছে; "এখনই যান", "আমার শত্রুদের কাছে", "হাউজ ইট হুর্টস মি", "এন্ড লুকস ইউ লাইক ইউ", "আই উইল লাভ অইগেন" এবং "টেমেড ওল্ফ"।
জীবনী
ভ্যালেনটেন জিতোনহাইকা শহরে জন্মগ্রহণ করেছিলেন, ইটচোজা পৌরসভার অন্তর্গত একটি শহর, সোনোরার, যেখানে তিনি তাঁর জীবনের প্রথম বছর কাটিয়েছিলেন, তিনি প্যালেকগুলিতে সংগীত ক্যাসেট বিক্রি করার জন্য নিবেদিত ছিলেন, তারপরে তিনি টমেটো ক্ষেতে প্রবেশ করেন এবং পরে গুয়াদালাজারায় চলে যান, জালিস্কো, এবং পরে গুয়াসেভে, সিনালোয়া গিয়েছিলেন যেখানে তিনি তার বাবা এভেরার্ডো এলিজাল্ড এবং তার ভাইদের সাথে কয়েক বছর অবস্থান করেছিলেন। গায়কটি টোবারিতোতে স্থায়ী হন।
তাঁর মা ছিলেন ক্যামিলা ভ্যালেন্সিয়া। ভ্যালেন্টিনের দুই ভাই এবং এক বোন ছিল; জেসেস এলিজাল্ড ভ্যালেন্সিয়া, ফ্রান্সিসকো এলিজাল্ড এবং লিভিয়া এলিজাল্ড ভ্যালেন্সিয়া। তিনি সোনোরা বিশ্ববিদ্যালয়ে আইন বিষয়ে পড়াশোনা করেন,  যেখানে তিনি পড়াশোনা শেষ করেন এবং আইনজীবী হিসাবে স্নাতক হন।
এলিজাল্ড কেবল গায়কই ছিলেন না, সুরকারও ছিলেন; সিনালোয়া থেকে তাম্বোড়ার প্রচলনের মধ্যে প্রচুর পরিমাণে গান এবং বৈচিত্র্যময় শৈলীর মধ্যে এই শৈলীর মধ্যে নারকোকোরিডোও রয়েছে।
৯৮২
৯৮২ গ্রেগরীয় বর্ষপঞ্জির একটি সাধারণ বছর।
এস. জ্ঞানত্রিব্যোম
'''এস. জিনানাথিরাভিয়াম''' হলেন একজন ভারতীয় রাজনীতিবিদ, যিনি দ্রাবিড় মুনেত্র কড়গমের রাজনীতির সাথে যুক্ত। সপ্তদশ লোকসভা নির্বাচনে তিনি তিরুনেলভেলি লোকসভা কেন্দ্রের লোকসভা সদস্য হিসেবে নির্বাচিত হন।
অসমীয়া সাহিত্যিকদের ছদ্মনাম ও বিভূষিত উপাধির তালিকা
অসমীয়া সাহিত্য অন্য সমস্ত ভাষার মতো অসংখ্য উপন্যাস, গল্প, কবিতা, প্রবন্ধ এবং অন্য অন্য বিষয়ক গ্রন্থে পূর্ণ। অসমীয়া সাহিত্য ভাষাটির বর্তমানের সাহিত্য সম্ভার ছাড়াও এর ক্রমবিবর্তনের সময়ে সৃষ্টি হওয়া পুরানো অসংখ্য সাহিত্যের সম্ভারে পরিপূর্ণ, যে ধারার আরম্ভ  ৯ম-১০ম শতকের চর্যাপদ থেকে আরম্ভ হয়েছিল বলে ধরা হয়।
অসমীয়া সাহিত্যিকদের মধ্যে বহু ছদ্মনামে লেখা বিখ্যাত সাহিত্যিক দেখা যায় এবং বিভিন্ন সময়ে অসমীয়া সাহিত্যিকগণ বিভিন্ন উপাধিতে বিভূষিত হয়ে এসেছেন।
মাইনক্রাফট
মাইনক্রাফট (Minecraft) হচ্ছে মোজাং দ্বারা বিকশিত একটি স্যান্ডবক্স ভিডিও গেম। জাভা প্রোগ্রামিং ভাষায় মার্কাস "নচ" পেরসন এই গেমটি তৈরি করেছেন। প্রাথমিকভাবে বেশ কয়েকটি পরীক্ষামূলক সংস্করণ প্রকাশ করার পর ব্যক্তিগত কম্পিউটারের জন্য একটি পেইড পাবলিক আলফা হিসেবে মুক্তি দেওয়ার পর, ২০১১ সালের নভেম্বর মাসে গেমটি সম্পূর্ণভাবে প্রকাশ করা হয়; অতঃপর জেন্স বের্গেনস্টেন এই গেমটির বিকাশের দায়িত্ব গ্রহণ করেন। মাইনক্রাফট তারপর থেকে আরও কয়েকটি প্ল্যাটফর্মে প্রকাশ করা হয়েছে এবং ২০০ মিলিয়ন কপি বিক্রিত এবং ১২৬ মিলিয়ন মাসিক সক্রিয় ব্যবহারকারীর ফলে সর্বকালের সর্বোচ্চ বিক্রিত ভিডিও গেমে পরিণত হয়েছে।
মাইনক্রাফটে, খেলোয়াড়গণ এক অসীম ভূখণ্ড সঙ্গে একটি আবদ্ধ থাকেন; তারা প্রক্রিয়াগতভাবে উৎপাদিত ত্রিমাত্রিক বিশ্ব অন্বেষণ এবং কাঁচামাল, কারুশিল্প সরঞ্জাম ও অন্যান্য বিষয়বস্তু আবিষ্কার এবং নিষ্কাশন করতে পারে এবং বিভিন্ন কাঠামো নির্মাণ করতে পারে। খেলার ধরনের উপর নির্ভর করে, খেলোয়াড়গণ কম্পিউটার নিয়ন্ত্রিত "জনতা, কঙ্কাল, রাক্ষস, মাকড়সা"-এর সাথে লড়াই করতে পারে, গ্রামবাসীদের সাথে পান্নার মাধ্যমে কেনাবেচা করতে পারে, একই সাথে একই বিশ্বের অন্যান্য খেলোয়াড়দের সাথে সহযোগিতা অথবা প্রতিদ্বন্দ্বিতা করতে পারে। এই গেমের একটি খেলার ধরন হচ্ছে সার্ভাইভাল মোড, যেখানে খেলোয়াড়দের অবশ্যই বিশ্ব নির্মাণ এবং নিজেদের স্বাস্থ্য বজায় রাখার জন্য সম্পদ অর্জন করতে হবে; অন্য একটি ধরন হচ্ছে সৃজনশীল মোড, যেখানে খেলোয়াড়দের অসীম সম্পদ থাকে। খেলোয়াড়গণ নতুন গেমপ্লে মেকানিক্স, আইটেম, এবং সম্পদ তৈরি করতে খেলা পরিবর্তন করতে পারে।
মাইনক্রাফট গেমটি সমালোচকদের কাছ বেশ প্রশংসা কুড়িয়েছে, বেশ কয়েকটি পুরস্কার জয়লাভ করেছে এবং একে সর্বকালের সেরা ভিডিও গেম হিসেবে উদ্ধৃত করা হয়। সামাজিক মাধ্যম, প্যারোডি, অভিযোজন, পণ্য এবং বার্ষিক মাইনকন কনভেনশন এই গেমটি জনপ্রিয় করতে বড় ভূমিকা পালন করেছে। এছাড়াও এটি শিক্ষামূলক পরিবেশে ব্যবহার করা হয়েছে, বিশেষ করে কম্পিউটিং সিস্টেমের ক্ষেত্রে, কেননা এতে ভার্চুয়াল কম্পিউটার এবং হার্ডওয়্যার ডিভাইসে নির্মিত হয়েছে। ২০১৪ সালে, মোজাং এবং মাইনক্রাফট-এর সকল অধিকার মাইক্রোসফট ২.৫ বিলিয়ন মার্কিন ডলারে ক্রয় করেছে। অতঃপর এই গেমের বেশ কিছু স্পিন-অফ গেম উৎপাদিত হয়েছে, যেমন: মাইনক্রাফট: স্টোরি মোড, মাইনক্রাফট ডানজেন্স এবং মাইনক্রাফট আর্থ।
স্টিকনি (অভিঘাত খাদ)
স্টিকনি হল মঙ্গলের উপগ্রহ ফোবোসের বৃহত্তম অভিঘাত খাদ। এই খাদটির ব্যাস, যার ফলে খাদটি ফোবোসের পৃষ্ঠভাগের একটি বড়ো অংশ জুড়ে অবস্থান করছে।
খাদটির নামকরণ করা হয়েছে ফোবোসের আবিষ্কর্তা আসাফ হলের স্ত্রী ক্লো অ্যাঞ্জেলিন স্টিকনি হলের নামানুসারে। ১৯৭৮ সালে হল লিখেছিলেন যে, তিনি "[তাঁর] স্ত্রীর থেকে উৎসাহ না পেলে তিনি হয়তো [মঙ্গল গ্রহের প্রাকৃতিক উপগ্রহগুলির] অনুসন্ধান করা ছেড়েই দিতেন।" ১৯৭৩ সালে মেরিয়ান ৯ কর্তৃক গৃহীত আলোকচিত্রগুলির ভিত্তিতে কার্ল সেগানের সভাপতিত্বে ইন্টারন্যাশানাল অ্যাস্ট্রোনমিক্যাল ইউনিয়নের (আইএইউ) নামকরণ সমিতি এই অভিঘাত খাদটির নামকরণ করে।
স্টিকনির ভিতর পরবর্তীকালীন একটি সংঘাতের ফলে সৃষ্ট ব্যাসবিশিষ্ট আরেকটি ক্ষুদ্রতর অভিঘাত খাদ রয়েছে। ২০০৬ সালে গ্যালিভার’স ট্রাভেলস উপন্যাসের একটি চরিত্রের নামানুসারে এই খাদটির নামকরণ করা হয় লিমটক।
খাঁজ ও অভিঘাত খাদমালা স্টিকনি থেকে বিচ্ছুরিত হয়েছে বলে মনে হয়। এই বৈশিষ্ট্যটি থেকে যে অভিঘাতটির মাধ্যমে উপগ্রহটিকে প্রায় ধ্বংস করে স্টিকনির উৎপত্তি সেটির সম্পর্কে একাধিক তত্ত্বের জন্ম হয়েছে। যদিও মার্স এক্সপ্রেস অরবিটার থেকে প্রাপ্ত প্রমাণগুলি নির্দেশ করে যে, সেগুলির সঙ্গে স্টিকনির সম্পর্ক নেই এবং সম্ভবত মঙ্গল গ্রহের সঙ্গে অন্যান্য মহাজাগতিক বস্তুর সংঘাতের ফলে উৎক্ষিপ্ত বস্তুর দ্বারা এটির সৃষ্টি হয়েছে। অধিকতর সাম্প্রতিক মডেলিং কর্তৃক সমর্থিত তত্ত্বটি হল খাঁজগুলি হল জোয়ার-সংক্রান্ত শক্তির ফলে সৃষ্ট বিকৃতি। এই অভিঘাত খাদটির আভ্যন্তরীণ প্রাচীরে রেখাবিশিষ্ট গঠনবিন্যাসটি দর্শনীয়। খাদের ভিতর বস্তু পতনের কারণে যে ভূমিধ্বসগুলি ঘটে, সেগুলিই এই গঠনবিন্যাস সৃষ্টির কারণ। তবুও ২০১৮ সালের নভেম্ভরে জ্যোতির্বিদগণ এই সিদ্ধান্তে উপনীত হয়েছেন যে, ফোবোসের গায়ে অনেকগুলি খাঁজ এই উপগ্রহটির পৃষ্ঠতলের উপর গড়িয়ে চলা একাধিক পাথরের চাঁইয়ের আঘাতে সৃষ্ট। যে গ্রহাণু সংঘাতের ফলে স্টিকনির উৎপত্তি সেই সংঘাত থেকেই এই পাথরগুলি উৎক্ষিপ্ত হয়েছিল।
খুব সম্ভবত স্টিকনি এতটাই বড়ো একটি অভিঘাত খাদ যে, মঙ্গল গ্রহের পৃষ্ঠতল থেকে এটিকে খালি চোখেই দেখা যায়। এটি ফোবোসের মঙ্গল-মুখী দিকটির পশ্চিম প্রান্তের মধ্যভাবে অবস্থিত।
সন্ত সোয়রাবাই
সন্ত সোয়রাবাই চোদ্দ শতকের ভারতের মহারাষ্ট্র রাজ্যের একজন সুপরিচিত সাধিকা ছিলেন।জাতিগতভাবে তিনি ছিলেন মহার বর্ণের অন্তর্ভুক্ত। তার স্বামী ছিলেন তৎকালীন মহারাষ্ট্রের সুবিখ্যাত সন্ত চোখামেলা। তিনি তার স্বামী চোখামেলার শিষ্য হিসাবেও পরিচিত ছিলেন।
প্রচলিত লোককথা অনুযায়ী তিনি অস্যংখ শ্লোক রচনা করেছিলেন। কিন্ত দুর্ভাগ্যবশত তার রচিত অগনিত শ্লোকের মধ্যে অধুনা কেবল ৬২ টি শ্লোক জানা গেছে। তার রচনায় তিনি নিজেকে চোখামেলার মাহারি হিসাবে পরিচয় দিয়েছেন। তিনি তার রচনায় বরাবরই সমাজের দলিত বর্গকে ভুলে যাওয়ার জন্য ও তাদের জীবন খারাপ করে দেওয়ার জন্য ঈশ্বরকে অভিযুক্ত করেছেন। তার সবচেয়ে মৌলিক শ্লোকগুলিতে বর্ণিত আছে যে তিনি দেবতাকে সরল ও সহজ নৈবিদ্য প্রদান করতেন। তার কবিতাগুলি ঈশ্বরের প্রতি তার ভক্তির বর্ণনা করে এবং সাথে সাথে অস্পৃশ্যতার মতো সমাজের অন্যায়কারী নিয়মের প্রতি তার প্রতিবাদী মনোভাবনাকেও তুলে ধরে।
সোয়রাবাই বিশ্বাস করতেন যে "শরীর শুধুমাত্র অপবিত্র বা দূষিত হতে পারে, কিন্তু আত্মা সর্বদা শুচি। শরীর তো অশুচি জন্মায় তাই কেউ কিভাবে শরীরকে শুদ্ধ বলে দাবি করতে পারে? শরীরে অনেক দূষণ আছে। কিন্তু দেহের দূষণ শরীরেই থেকে যায়। আত্মাকে এই মলিনতা স্পর্শ করতে পারেনা।"
সন্ত সোয়ারাবাই প্রত্যেক বছর নিয়মিতভাবে তার স্বামী চোখামেলার সাথে পণ্ঢরপুরে পণ্ঢারী ভগবানের দর্শনহেতু যাত্রা করতেন। তারা সর্বদাই গোঁড়া ব্রাহ্মণদের দ্বারা নিগৃহীত হতেন। কিন্তু কোনোপ্রকার নিগ্রহ তাদের ভগবানের প্রতি ভক্তি ও অটুট বিশ্বাসকে বিচলিত করতে পারেনি।
৯৮৩
৯৮৩ গ্রেগরীয় বর্ষপঞ্জির একটি সাধারণ অধিবর্ষ।
রায়কোট ইউনিয়ন
রায়কোট ইউনিয়ন (উত্তর) বাংলাদেশের কুমিল্লা জেলার অন্তর্গত নাঙ্গলকোট উপজেলার একটি ইউনিয়ন। সরকারী হিসেব মতে এই ইউনিয়ন ৩নং রায়কোট উত্তর ইউনিয়ন নামে পরিচিত।
অবস্থান ও সীমানা
নাঙ্গলকোট উপজেলার উত্তর-পূর্বাংশে রায়কোট ইউনিয়নের অবস্থান। এ ইউনিয়নের উত্তরে বাঙ্গড্ডা ইউনিয়ন, পশ্চিমে পেড়িয়া ইউনিয়ন ও মক্রবপুর ইউনিয়ন, দক্ষিণে রায়কোট দক্ষিণ ইউনিয়ন এবং পূর্বে চৌদ্দগ্রাম উপজেলার কনকাপৈত ইউনিয়ন ও মুন্সিরহাট ইউনিয়ন অবস্থিত।
প্রশাসনিক কাঠামো
রায়কোট ইউনিয়ন নাঙ্গলকোট উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম নাঙ্গলকোট থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ।
শিক্ষা ব্যবস্থা
.রায়কোট উচ্চ বিদ্যালয়
মাদ্রাসা সমূহ
.উত্তর মাহিনী লতিফিয়া মহিলা মাদ্রাসা
.দাসনাইপাড়া মহিলা মাদ্রাসা .মাহিনী আব্দুল কাদের জিলানী হাফেজী মাদ্রাসা
হাট-বাজার
৮টি; যথা: মাহিনী বাজার, লক্ষীপদুয়া বাজার, ছুপুয়া বাজার, শান্তির বাজার, রায়কোট নতুন বাজার, জনতা বাজার, তালতলা বাজার ও অলিপুর বাজার।
উল্লেখযোগ্য ব্যক্তি
রায়কোট উত্তর ইউনিয়ন অনেক জ্ঞানী গুনী ব্যাক্তি বর্গের জন্মস্থান।
১.মরহুম মাওলানা আব্দুল করিম মোল্লা
২. বীর মুক্তিযোদ্ধা দেলোয়ার হোসেন মজুমদার
৩. মরহুম মাওলানা ইব্রাহিম
৪. মরহুম মাওলানা হাবিবুল্লাহ
৬. মাষ্টার ছিদ্দিকুর রহমান
৭. মরহুম জয়নাল আবেদীন
জনপ্রতিনিধি
বর্তমান চেয়ারম্যানঃ মো. রফিকুল ইসলাম মজুমদার
সংরক্ষিত আসনের সদস্যঃ
১. মোসা. সাহেনা বেগম (১, ২ ও ৩ নং ওয়ার্ড)
২. আয়েশা সিদ্দিকা (৪, ৫ ও ৬ নং ওয়ার্ড)
৩. মুর্শিদা বেগম (৭, ৮ ও ৯ নং ওয়ার্ড)
সাধারন আসনের সদস্যঃ
১নং ওয়ার্ড- মাহবুবুল হক
২নং ওয়ার্ড- শাহজাহান মিয়াজী
৩নং ওয়ার্ড- কামাল হোসেন
৪নং ওয়ার্ড- মো. নুরুল ইসলাম
৫নং ওয়ার্ড- নুরুল হক হাজারী
৭নং ওয়ার্ড- জসিম উদ্দিন মোল্লা
৮নং ওয়ার্ড- মোহাম্মদ মাইন উদ্দিন মজুমদার
৯নং ওয়ার্ড- নজির আহাম্মদ
পাখি পরিযান
thumb|পরিযায়ী পাখির ঝাঁক বেঁধে পরিযান thumb|পরিযায়ী [[সারস]]
পাখি পরিযান বলতে নির্দিষ্ট প্রজাতির কিছু পাখির প্রতি বছর বা কয়েক বছর পর পর একটি নির্দিষ্ট ঋতুতে বা সময়ে কম করে দু’টি অঞ্চলের মধ্যে আসা-যাওয়াকেই বোঝায়। জীবজন্তুর ক্ষেত্রে মাইগ্রেশন (Migration) এর সঠিক পরিভাষা হচ্ছে সাংবাৎসরিক পরিযান। যেসব প্রজাতির পাখি পরিযানে অংশ নেয়, তাদেরকে পরিযায়ী পাখি বলে। এ পাখিরা প্রায় প্রতিবছর পৃথিবীর কোনো এক বা একাধিক দেশ বা অঞ্চল থেকে বিশ্বের অন্য কোন অঞ্চলে চলে যায় কোনো একটি বিশেষ ঋতুতে। সে ঋতু শেষে সেগুলো আবার ফিরে যায় যেখান থেকে এসেছিল সেখানে। এমন আসা যাওয়া কখনো এক বছরে সীমিত থাকে না। এ ঘটনা ঘটতে থাকে প্রতি বছর এবং কমবেশি একই সময়ে।
কিছু প্রজাতির মাছ, স্তন্যপায়ী প্রাণী, এমনকি পোকামাকড়ও ফি-বছর পরিযান ঘটায়। তবে পাখির মতো এত ব্যাপক আর বিস্তৃতভাবে কেউই পরিযানে অংশ নেয় না। পৃথিবীর প্রায় ১০ হাজার প্রজাতির পাখির মধ্যে ১৮৫৫ প্রজাতিই (প্রায় ১৯%) পরিযায়ী।
পরিযানের কারণ
পাখি পরিযানের অন্যতম দু’টি কারণ হচ্ছে খাদ্যের সহজলভ্যতা আর বংশবৃদ্ধি। উত্তর গোলার্ধের অধিকাংশ পরিযায়ী পাখি বসন্তকালে উত্তরে আসে অত্যধিক পোকামাকড় আর নতুন জন্ম নেয়া উদ্ভিদ ও উদ্ভিদাংশ খাওয়ার লোভে। এ সময় খাদ্যের প্রাচুর্যের কারণে এরা বাসা করে বংশবৃদ্ধি ঘটায়। শীতকালে বা অন্য যে কোনো সময়ে খাবারের অভাব দেখা দিলে এরা দক্ষিণে রওনা হয়।
আবহাওয়াকে পাখি পরিযানের অন্য আরেকটি কারণ হিসেবে ধরা হয়। শীতের প্রকোপে অনেক পাখিই পরিযায়ী হয়। হামিংবার্ডও এর ব্যতিক্রম নয়। তবে খাবারের প্রাচুর্য থাকলে প্রচণ্ড শীতেও এরা বাসস্থান ছেড়ে নড়ে না। আলোর তীব্রতাও এদের পরিযানের অন্যতম কারণ।
পরিযানের প্রকার
পাখিদের মধ্যে সাধারণত তিন ধরনের পরিযান লক্ষ করা যায়। পরিযানের প্রকারগুলো হলো-
thumb|300px|কতিপয় দীর্ঘদৈর্ঘ্যের পরিযায়ী পাখির পরিযানপথ
পরিযান প্রক্রিয়া
দীর্ঘ যাত্রায় পাখিরা কীভাবে পথ চেনে, সে এক রহস্য। দেখা গেছে, পথ চেনাতে অভিজ্ঞ পাখিরাই ঝাঁকের সামনের দিকে থাকে। নতুনরা থাকে পেছনে। এ ক্ষেত্রে পাখিরা উপকূলরেখা, পাহাড়শ্রেণি, নদী, সূর্য, চাঁদ, তারা ইত্যাদির মাধ্যমেই পথ খুঁজে নেয় বলে ধারণা করা হয়। যেসব পাখি একা ভ্রমণ করে, তাদের ক্ষেত্রে দেখা গেছে, জীবনে প্রথমবার গ্রীষ্মমণ্ডলীয় এলাকার উদ্দেশে যাত্রা শুরু করলেও তারা গন্তব্যে পৌঁছে যায়। এ জন্য বিজ্ঞানীদের ধারণা, পৃথিবীর চৌম্বক ক্ষেত্রই পাখিদের পথ চেনায়। thumb|left|[[ফ্লেমিঙ্গো]]
পরিযায়ী পাখির বিভ্রান্তিমূলক নাম
thumb|left|[[চাতক]] বিভিন্ন পত্র-পত্রিকায়, টেলিভিশনে, বই-পুস্তকে অনেকে পরিযায়ী পাখিদেরকে অজ্ঞতাবশত অতিথি পাখি, গেস্ট বার্ড, ভিনদেশি পাখি বা বিদেশি পাখি হিসেবে অভিহিত করে। আবার বাংলাদেশে পরিযায়ী পাখি বললেই ধরে নেওয়া হয় কেবল শীতকালে আসা হাঁস আর রাজহাঁসকে। এ হিসেবে কালেম, ডাহুক বা ছোট সরালীকেও শীতের পাখি হিসেবে অভিহিত করা হয়, যদিও এরা বাংলাদেশের নির্ভেজাল স্থানীয় বাসিন্দা প্রজাতির পাখি। পরিযায়ী পাখিমাত্রই যে হাঁসজাতীয় ও জলচর পাখি, এমনটা নয়। পরিযায়ী পাখির এক বিশাল অংশ জুড়ে রয়েছে খঞ্জনা (Wagtails), চটক (Flycatchers), মাঠ চড়ুই (Larks), কসাই পাখি (Shrikes), গাঙচিল, বিভিন্ন শিকারি পাখি ইত্যাদি। তাছাড়া পরিযায়ী পাখি বসন্তে বা শরৎকালেও আসতে-যেতে পারে।
রোগের বিস্তার
thumb|[[কালো হাঁস]] পরিযায়ী পাখিরা এক স্থান থেকে অন্য স্থানে বিপজ্জনক রোগের জীবাণু বহন করার জন্য অনেকাংশে দায়ী। এ পাখিরা বহু বছর ধরে নির্দিষ্ট কিছু জীবাণু বহন করে বলে বেশিরভাগ ক্ষেত্রে ঐ জীবাণুর বিরুদ্ধে প্রতিরোধ ক্ষমতা অর্জন করে। ফলে এরা অনেকটা ঐ জীবাণুর বাহক হিসেবে কাজ করে এবং অন্যত্র জীবাণু ছড়িয়ে দেয়। প্রতিরোধ ক্ষমতাহীন কোনো প্রজাতি পরিযায়ী প্রজাতির সংস্পর্শে আসলে সাথে সাথে আক্রান্ত হয়। পশ্চিম নীল ভাইরাস (West Nile Virus) এবং এভিয়ান ইনফ্লুয়েঞ্জা ভাইরাস (যার জন্য বার্ড ফ্লু রোগ হয়) এমনই দু’টি জীবাণু। সিট্টাকোসিস (Psittacosis) পরিযায়ী পাখিবাহিত একটি রোগ।
মঈন-উল-হক
সৈয়দ মোহাম্মদ মঈন-উল-হক (मोइन-उल-हक; জন্ম: অজ্ঞাত, মৃত্যু: ১৯৭০) ব্রিটিশ ভারতের পাটনায় জন্মগ্রহণকারী বিশিষ্ট শিক্ষাবিদ ও ক্রীড়া সংগঠক ছিলেন। মঈন সাব নামেই তিনি সর্বত্র পরিচিত ছিলেন। ভারতীয় ক্রীড়া ও শিক্ষাক্ষেত্রে গুরুত্বপূর্ণ অবদান রেখেছেন তিনি। ভারতে অলিম্পিক আন্দোলনের পথিকৃৎ ছিলেন। ক্রীড়াক্ষেত্রে উন্নয়নের জন্য সারা জীবন ব্যয় করেন তিনি।
কর্মজীবন
পাটনায় অবস্থিত বিহার ন্যাশনাল কলেজে (বি এন কলেজ) ১৯৩৫ থেকে ১৯৫৩ সাল পর্যন্ত ইংরেজি বিষয়ের অধ্যাপক ও পরবর্তীতে অধ্যক্ষের দায়িত্ব পালন করেন। তিনি ছাত্রদেরকে পড়াশোনার পাশাপাশি নিয়মিতভাবে ক্রীড়াক্ষেত্রেও অংশ নেবার জন্য উদ্বুদ্ধ করতেন।
১৯৫৩ সালে পাটনা বিশ্ববিদ্যালয় শিক্ষক সমিতির সভাপতি ছিলেন তিনি। মুজাফফরপুরে বি আর আম্বেদকর বিহার বিশ্ববিদ্যালয় গঠনের পর ভাগলপুরের টি.এন.বি কলেজে অনুষ্ঠিত বিশ্ববিদ্যালয়ের শিক্ষকদের সম্মেলনে তাকে সভাপতিরূপে ঘোষণা করা হয়।
ক্রীড়া সংগঠক
ভারতীয় অলিম্পিক সংস্থার (আইওএ) সাধারণ সম্পাদকের দায়িত্ব পালন করেন। ১৯৫১ সালে ভারতের নতুন দিল্লিতে এশিয়ান গেমসের উদ্বোধনী আসরটি বসে। ঐ আসরের প্রধান সংগঠকের ভূমিকায় ছিলেন তিনি। লন্ডন এবং হেলসিঙ্কিতে যথাক্রমে ১৯৪৮ ও ১৯৫২ সালের অলিম্পিকে ভারতীয় অলিম্পিক সংস্থার পক্ষ থেকে শেফ-দ্য-মিশনের দায়িত্বে ছিলেন।
বোম্বেতে অনুষ্ঠিত ১৯৫০ সালের ভারতীয় জাতীয় ক্রীড়াসহ জাতীয় পর্যায়ের অনেক প্রতিযোগিতায় ভারতীয় অলিম্পিক সংস্থার প্রতিনিধিত্ব করেন। ১৯৩৬ সালে কে এ ডি নওরোজি'র পার্শ্বে থেকে জামশেদপুর-বিহারে প্রতিষ্ঠিত বিহার ক্রিকেট সংস্থার প্রতিষ্ঠাতা সহঃ সভাপতি মনোনীত হন।
মূল্যায়ন
তিনি শুধুমাত্র ক্রিকেট বা ফুটবলের সাথেই সম্পৃক্ত ছিলেন না; বরং টেনিস, স্কোয়াশ, ব্যাডমিন্টন খেলায়ও পৃষ্ঠপোষকতা করতেন। লেখক ও অবসরপ্রাপ্ত আইপিএস কর্মকর্তা সুধীর কুমার ঝা তার 'পাটনা রিইনকার্নেটেড: এ নিউ ডন' শীর্ষক গ্রন্থে লিখেছেন যে, ব্রিটিশ লোক ও তাদের স্থিতিশীলতায় তিনি অত্যন্ত আশ্চর্যান্বিত হয়েছিলেন।
ডাকোটা জনসন
ডাকোটা মেই জনসন (জন্ম ৪ অক্টোবর, ১৯৮৯) একজন আমেরিকান অভিনেত্রী এবং মডেল। তিনি অভিনেতা মেলানি গ্রিফিথ এবং ডন জনসন এর মেয়ে। তিনি তার মায়ের পাশাপাশি কমেডি-নাটক ক্রেজি ইন অ্যালাবামা (১৯৯৯) তে অভিনয়ের মধ্য দিয়েই আত্নপ্রকাশ করেন এবং ২০০৬ সালে মিস গোল্ডেন গ্লোব এর জন্য মনোনীত হন।। তিনি উচ্চ মাধ্যমিক স্নাতক ডিগ্রি শেষ করে সোশাল নেটওয়ার্ক (২০১০), বিস্টলি (২০১১), ২১ জাং স্ট্রিট (২০১২), নীড ফর স্পীড (২০১৪) এবং স্বল্পকালীন কমেডি বেন ও কেট (২০১২-২০১৩) এসব চলচ্চিত্রে অভিনয়ের মাধ্যমে পুনরায় অভিনয়ে ফিরে যান। তিনি ২০১৫ সালে ফিফটি শেডস অব গ্রে নামক রোমান্টিক নাটকীয় চলচ্চিত্রে এনেস্টেসিয়া স্টিল নামে প্রধান চরিত্রে অভিনয় করে আন্তজার্তিক ভাবে ব্যাপক খ্যাতি অর্জন করেন, তার এই খ্যাতির জন্য সেই বছরেই তিনি প্রিয় নাটকীয় চলচ্চিত্র অভিনেত্রী হিসেবে পিপল চয়েস অ্যাওর্য়াড এ বিজয়ী এবং রাইজিং স্টার হিসেবে বাফটা রাইজিং স্টার পুরস্কার এ মনোনীত হন। একই বছর  তিনি ব্লাক মাস এন্ড ব্লাক স্প্লাস এর অংশ হন।  এছাড়াও তিনি রোমান্টিক কমেডি মুভি হাও টু বি সিঙ্গেল (২০১৬),  একই চরিত্র এনেস্টিসিয়া স্টিল নামে ফিফটি শেডস ডার্কার (২০১৭) এবং আসন্ন চলচ্চিত্র ফিফটি শেডস ফ্রিড (২০১৮)-এ তিনি অভিনয় করবেন।
প্রারম্ভের জীবন
ডাকোটা মেই জনসন অক্টোবর ৪, ১৯৮৯-এ অস্টিন, টেক্সাসে জন্মগ্রহণ করেন। তার মা-বাবা হচ্ছেন অভিনেতা মেলানি গ্রিফিত এবং ডন জনসন। তিনি সাবেক বিজ্ঞাপন নির্বাহী ও পিটার গ্রিফিত ও অভিনেত্রী টিপি হেড্রেন এ নাতনী। তার সাবেক সৎপিতা হচ্ছেন অভিনেতা আন্তোনিয়ো ব্রান্দেরাস।
জনসন এস্পেন কমিউনিটি স্কুল এ পড়াশুনা করেছেন, যযা এস্পেন, কলোরাডোতে অবস্থিত। এরপর তিনি ক্যালিফোর্নিয়ার মন্টেরিতে অবস্থিত সান্তা ক্যাটালিনা স্কুল এ ভর্তি হন সান্তা মনিকা, ক্যালিফোর্নিয়া-তে অবস্থিত নিউরোডস হাই স্কুল-এ ভর্তি হওয়ার পূর্বে। শৈশবে তিনি একজন ভালো নাচিয়ে ছিলেন। ১২ বছর বয়সে অন্যান্য বিখ্যাত ব্যক্তিদের সন্তানদের সঙ্গে টিন ভোগ এ ফটোশ্যুটের মাধ্যমেই মডেলিংয়ের প্রতি তার আগ্রহ জন্মে।
জন বার্লা
জন বার্লা হলেন একজন ভারতীয় রাজনীতিবিদ, যিনি ভারতীয় জনতা পার্টির রাজনীতির সাথে যুক্ত। সপ্তদশ লোকসভা নির্বাচনে তিনি আলিপুরদুয়ার লোকসভা কেন্দ্রের লোকসভা সদস্য হিসেবে নির্বাচিত হন।
৯৮৪
৯৮৪ গ্রেগরীয় বর্ষপঞ্জির একটি অধিবর্ষ।
৯৮৫
৯৮৫ গ্রেগরীয় বর্ষপঞ্জির একটি সাধারণ বছর।
ধিং কলেজ
ধিং কলেজ, আসামের ধিং- এ অবস্থিত একটি সাধারণ ডিগ্রি কলেজ। কলেজটি ১৯৬৫ সালে প্রতিষ্ঠিত হয়। এই কলেজটি গৌহাটি বিশ্ববিদ্যালয়ের অধিভুক্ত।
লেগ্স-ল্দান-র্দো-র্জে
লেগ্স-ল্দান-র্দো-র্জে  (১৪৫২-১৫৬৫) তিব্বতী বৌদ্ধধর্মের র্ন্যিং-মা ধর্মসম্প্রদায়ের লুক্কায়িত প্রাচীন গ্রন্থের আবিষ্কারক বা গ্তের-স্তোন ছিলেন।
জন্ম ও পরিবার
লেগ্স-ল্দান-র্দো-র্জে ১৪৫২ খ্রিষ্টাব্দে তিব্বতের ম্ঙ্গা'-রিস অঞ্চলের গ্লো-বো  নামক শহরে জন্মগ্রহণ করেন। তার পিতার নাম ছিল 'জাম-দ্ব্যাংস-রিন-ছেন-র্গ্যাল-ম্ত্শান  এবং মাতার নাম ছিল খ্রোম-পা-র্গ্যান । তার সাতজন ভ্রাতার মধ্যে উল্লেখযোগ্য ছিলেন ম্ঙ্গা'-রিস-পান-ছেন-পে-মা-দ্বাং-র্গ্যাল  যিনি একজন বিখ্যাত গ্তের-স্তোন ছিলেন।
শিক্ষা
লেগ্স-ল্দান-র্দো-র্জে শৈশবে তার মাতার কাছে শিক্ষালাভ করেন। তিনি তার পিতার নিকট গুহ্যগর্ভতন্ত্র সহ বেশ কিছু তন্ত্র সম্বন্ধে অধ্যয়ন করেন। এরপর তিনি তার ভ্রাতা ম্ঙ্গা'-রিস-পান-ছেন-পে-মা-দ্বাং-র্গ্যালকে সঙ্গে নিয়ে মধ্য তিব্বতের বিস্তির্ণ অঞ্চলে যাত্রা করে বিভিন্ন সম্প্রদায়ের পন্ডিতের নিকট শিক্ষালাভ করেন। এই সময় তার উল্লেখযোগ্য শিক্ষক ছিলেন নাম-ম্খা'-শেস-রাব, সাংস-র্গ্যাস-স্ক্যাব্স-পা , রাব-'ব্যাম্স-পা-দ্কোন-ম্ছোগ-ব্সাম-গ্রুব প্রভৃতি। তারা দুইজনে মিলে ব্সাম-য়াস বৌদ্ধবিহারে থাকাকালীন এ-বাম-ল্চোগ-স্গার  নামক একটি তান্ত্রিক সম্প্রদায়ের প্রতিষ্ঠা করেন। এরপর তারা নেপাল যাত্রা করে কাঠমান্ডু শহরের নিকটে য়াং-লা-শোদ নামক গুহায় রিগ-'দ্জিন-র্গোদ-ল্দেম-ছেন-দ্ঙ্গোস-গ্রুব-র্গ্যাল-ম্ত্শান নামক বিখ্যাত গ্তের-স্তোনের শিষ্য শাক্য জাংপোর নিকট ব্যাং-গ্তের  বা উত্তর দিকের সম্পদ সম্বন্ধে অধ্যয়ন করেন। শাক্য জাংপো তাকে রিগ-'দ্জিন-র্গোদ-ল্দেম-ছেন-দ্ঙ্গোস-গ্রুব-র্গ্যাল-ম্ত্শানের পুনর্জন্ম রূপে চিহ্নিত করেন। এরপর বেশ কয়েক বছর সাধনার পর তিনি স্তেং-ছেন-ম্খান-পো  নামক পন্ডিতের নিকট মার্গফল ও বজ্রমালতন্ত্র সম্বন্ধে অধ্যয়ন করেন।
গ্রন্থ আবিষ্কার
তিনি স্তাগ-ত্শাং নামক স্থানে অবস্থিত একটি গুহা থেকে র্তা-ম্গ্রিন-স্রোগ-'ফ্রোগ-দ্রেগ্স-পা-জিল-ঙ্গোন  নামক হয়গ্রীব সাধনপদ্ধতির ওপর একখানি গ্রন্থ আবিষ্কার করেন। এরপর তিনি স্তোদ-লুং  নামক স্থানে র্দ্জোগ্স-ছেন-স্ন্যিং-পো-ব্স্দুস-পা  নামক অতিযোগ তত্ত্বের ওপর একটি গ্রন্থ এবং ফ্যাগ-ছেন-সেম্স-ক্যি-মে-লোং  নামক মহামুদ্রা তত্ত্বের ওপর একটি গ্রন্থ আবিষ্কার করেন। এছাড়া তিনি 'ত্শো-র্গ্যাল-ফুগ  নামক স্থানে গ্নাস-ব্দাগ-স্ক্যিন-ম্থিং-মা'ই-স্গ্রুব-স্কোর  নামক গ্রন্থ এবং ব্ক্রা-ব্জাং  নামক স্থানে অবস্থিত র্নাম-'জোম্স  মন্দিরে ব্কা'-ব্র্গ্যাদ-রাং-শার-গি-ছা-লাগ  নামক গ্রন্থ আবিষ্কার করেন।
শিষ্য
লেগ্স-ল্দান-র্দো-র্জের সর্বাপেক্ষা উল্লেখযোগ্য শিষ্য ছিলেন ব্ক্রা-শিস-স্তোব্স-র্গ্যাল, যাকে তিনি তার ভ্রাতা ম্ঙ্গা'-রিস-পান-ছেন-পে-মা-দ্বাং-র্গ্যালর পুনর্জন্ম রূপে চিহ্নিত করেছিলেন। তার অন্যান্য উল্লেখযোগ্য শিষ্য ছিলেন তার পুত্র পে-মা-ছোস-র্গ্যাল , কুন-ম্খ্যেন-পে-মা-দ্কার-পো নামক চতুর্থ র্গ্যাল-দ্বাং-'ব্রুগ-পা, গাস-গ্সার-'জাম-দ্ব্যাংস-ম্খ্যেন-ব্র্ত্সে'ই-দ্বাং-ফ্যুগ নামক ঝ্বা-লু বৌদ্ধবিহারের প্রধান, নাম-ম্খা'-ব্র্গ্যা-স্ব্যিন  নামক দ্বিতীয় য়োল-মো-স্প্রুল-স্কু  প্রভৃতি।
৯৮৬
৯৮৬ গ্রেগরীয় বর্ষপঞ্জির একটি সাধারণ বছর।
রাষ্ট্রপতি
থাম্ব|পাঁচজন নামকরা রাষ্ট্রপতি। রাষ্ট্রপতি বা প্রেসিডেন্ট নেতৃস্থানীয় ব্যক্তি হিসেবে স্বাধীন দেশের প্রধানরূপে নির্বাচিত কিংবা মনোনীত হয়ে শাসন কার্যে অংশগ্রহণ করেন।
উৎপত্তিগতভাবে নেতৃত্বে আসীন হয়ে যিনি সভাপতিত্ব করেন তিনিই প্রেসিডেন্ট বা সভাপতি। ল্যাটিন শব্দ প্রেইজেস থেকে প্রেসিডেন্ট শব্দে অনুষ্ঠান বা সভা পরিচালনা করেন তিনি প্রেসিডেন্ট হিসেবে চিহ্নিত। প্রেসিডেন্ট শব্দটি অনেক সময় কোন সংস্থা, প্রতিষ্ঠান, শ্রমিক সংঘ, বিশ্ববিদ্যালয়েও ব্যবহার করা হয়। কিন্তু বর্তমানে বিশ্বের অধিকাংশ দেশের রাষ্ট্রপ্রধানগণকে সম্মানজনক পদবীরূপে রাষ্ট্রপতি বলা হয়। সচরাচর অত্যন্ত জনপ্রিয় ব্যক্তিত্বগণই নির্বাচনের মাধ্যমে কিংবা সাংবিধানিক গঠনতন্ত্র মোতাবেক প্রেসিডেন্ট হিসেবে মনোনীত হন।
রাষ্ট্রপতি শাসনব্যবস্থা
সাধারণত বিশ্বের গণতান্ত্রিক দেশগুলোর সরকার ব্যবস্থায় রাষ্ট্রপতি নির্দিষ্ট সময়ের জন্য নির্বাচিত হয়ে থাকেন কিংবা মনোনীত হয়ে থাকেন। কখনো কখনোবা তিনি পুনরায় নির্বাচিত বা মনোনীত হতে পারেন। পরবর্তীতে শপথগ্রহণপূর্বক নিজ দায়িত্ব পালনে সচেষ্ট থাকেন তিনি। তিনি ব্যাপক ক্ষমতার অধিকারী হয়ে থাকেন। প্রধানমন্ত্রী কিংবা সরকার ভেঙে দিতে পারেন, যুদ্ধ ঘোষণা করতে পারেন, সংবিধানের উপর ভেটো প্রয়োগ করারও অধিকারী তিনি। অনেক দেশেই একজন প্রেসিডেন্ট দেশের সামরিক বাহিনীর প্রধান হয়ে থাকেন। তবে সব ক্ষেত্রেই তার এ ক্ষমতা সরকারের গঠনতন্ত্রের উপর নির্ভরশীল।
মার্কিন যুক্তরাষ্ট্রে ইলেক্টোরাল কলেজে ভোটারদের পছন্দের মাধ্যমে রাষ্ট্রপতি পরোক্ষভাবে নির্বাচিত হন। যুক্তরাষ্ট্রের অঙ্গরাজ্যসমূহে ভোটারদের পছন্দসই প্রার্থী বা ইলেক্টরের জয়লাভের উপর রাষ্ট্রপতি নির্বাচিত হয়ে থাকেন। তবে প্রাপ্ত সর্বোচ্চ মোট ভোট প্রাপ্তির উপর প্রেসিডেন্টের নির্বাচন নির্ভরশীল নয় যা ১৮২৪, ১৮৭৬, ১৮৮৮ এবং ২০০০ এবং ২০১৬ সালের নির্বাচনের ফলাফলে প্রভাব ফেলেছিল।
ব্রাজিলের রাষ্ট্রপতি সরাসরি নির্বাচনের মাধ্যমে চার বছরের জন্য ক্ষমতাপ্রাপ্ত হন। তাকে মোট বৈধ ভোটের ৫০% পেতে হয়। যদি কোন প্রার্থী প্রয়োজনীয় ভোট প্রাপ্তিতে ব্যর্থ হন, তাহলে শীর্ষস্থানীয় দু'জন প্রার্থীকে পুনরায় নির্বাচনে অংশ নিতে হয় ও সর্বোচ্চ ভোটের মাধ্যমে নির্বাচিত হন। একাধারে দু'বারের বেশি মেয়াদে তিনি নির্বাচিত হতে পারবেন না। তবে, মেয়াদ সংখ্যার কোন সীমারেখা নেই। দক্ষিণ আমেরিকার অনেক দেশ, মধ্য আমেরিকা এবং আফ্রিকার দেশগুলো এ পদ্ধতি অবলম্বন করে থাকে।
সংসদীয় গণতন্ত্র
সংসদীয় পদ্ধতিতে রাষ্ট্রপতির পদ শুধু আনুষ্ঠানিকতায় পরিপূর্ণ। এখানে তিনি নামেমাত্র রাষ্ট্রের প্রধান হয়ে থাকেন যা সরকারের প্রধান হিসেবে প্রধানমন্ত্রী ও তার দলীয় সংসদ সদস্য কর্তৃক মনোনীত হন তিনি। বাংলাদেশ, ভারত, পাকিস্তান, ইসরায়েল, মাল্টা, ইতালি,  হাঙ্গেরী, জার্মানি, গ্রিস প্রভৃতি দেশসমূহে এ ব্যবস্থায় রাষ্ট্রপতি মনোনীত করা হয়। অপরদিকে পোল্যান্ড, আইসল্যান্ড,আয়ারল্যান্ড প্রভৃতি দেশগুলোতে প্রত্যক্ষ ভোটে রাষ্ট্রপতি নির্বাচিত হন।
ইসমাইল আব্দুল লতিফ
ইসমাইল হাসান আব্দুল লতিফ (إسماعيل عبد اللطيف‎, Ismail Abdullatif; ১১ সেপ্টেম্বর ১৯৮৬; ইসমাইল আব্দুল লতিফ নামে সুপরিচিত) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব আল খালিদিয়াহ এবং বাহরাইন জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলেন।
১৯৯৯–২০০০ মৌসুমে, বাহরাইনী ফুটবল ক্লাব আল হালার যুব পর্যায়ের হয়ে খেলার মাধ্যমে লতিফ ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০০৪–০৫ মৌসুমে, বাহরাইনী ক্লাব আল হালার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল হালার হয়ে ছয় মৌসুমে ৪২ টি গোল করার পর ২০০৭–০৮ মৌসুমে তিনি কুয়েতি ক্লাব আল আরাবিতে যোগদান করেছেন। আল আরাবিতে দুই মৌসুম অতিবাহিত করার পর বাহরাইনী ক্লাব রিফফার সাথে চুক্তি স্বাক্ষর করেছেন। পরবর্তীকালে, তিনি আল নাসর, আল মুহাররাক, আল আহলি, আল নাহদা এবং আল সালমিয়াহের হয়ে খেলেছেন। ২০২১–২২ মৌসুমে, তিনি আল মুহাররাক হতে বাহরাইনী ক্লাব আল খালিদিয়াহে যোগদান করেছেন।
২০০৪ সালে, লতিফ বাহরাইন অনূর্ধ্ব-২১ দলের হয়ে বাহরাইনের বয়সভিত্তিক পর্যায়ে অভিষেক করেছিলেন। প্রায় ১ বছর যাবত বাহরাইনের বয়সভিত্তিক দলের হয়ে খেলার পর, তিনি ২০০৫ সালে বাহরাইনের হয়ে আন্তর্জাতিক পর্যায়ে অভিষেক করেছেন; বাহরাইনের জার্সি গায়ে তিনি এপর্যন্ত ১২৪ ম্যাচে ৪৭টি গোল করেছেন।
প্রারম্ভিক জীবন
ইসমাইল হাসান আব্দুল লতিফ ১৯৮৬ সালের ১১ই সেপ্টেম্বর তারিখে বাহরাইনের মুহাররাকে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
লতিফ বাহরাইন অনূর্ধ্ব-২১ দলের হয়ে খেলার মাধ্যমে বাহরাইনের প্রতিনিধিত্ব করেছেন।
২০০৫ সালের ২৭শে অক্টোবর তারিখে, ১৯ বছর, ১ মাস ও ১৬ দিন বয়সে, ডান পায়ে ফুটবল খেলায় পারদর্শী লতিফ পানামার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাহরাইনের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি বাহরাইন ৫–০ গোলের ব্যবধানে জয়লাভ করেছিল। বাহরাইনের হয়ে অভিষেকের বছরে লতিফ সর্বমোট ২ ম্যাচে অংশগ্রহণ করেছেন।
পাঞ্জাবী উৎসবসমূহ
thumb|বসন্ত ঘুড়ি উতসব পাঞ্জাবিরা বহুসংখ্যক উৎসব উদ্‌যাপন করে যেগুলির আংশিক ধর্মনিরপেক্ষ গুরত্ব আছে এবং ধর্ম নিরপেক্ষ জনগনের সাংস্কৃতিক উৎসব হিসেবে গণ্য করা হয়। পাঞ্জাবী দিনপঞ্জিকা অনুসারে উৎসব উদ্‌যাপনের দিনগুলি নির্ধারণ করা হয়।
মাঘী
center|thumb|মাঘীর জন্য ক্ষীর। মকর সংক্রান্তি পাঞ্জাবে মাঘী নামে পরিচিত। এই উতসবে মানুষেরা গুরুদ্বার অথবা  মন্দির পরিদর্শন করে। বছরের যেদিন থেকে দিনের সময় বৃদ্ধি পায় সেই বিশেষ দিনটিকে চিহ্নিত করে এই উৎসব এবং পায়েস খেয়ে সাংস্কৃতিকভাবে পালন করা হয়।' অঞ্চলে অঞ্চলে বার্ষিক ক্রীড়া উৎসব অনুষ্ঠিত হয়।
লোরী
center|thumb|লোরীর আগুন লোরী পাঞ্জাব অঞ্চলের শীতকালীন ফসল কাটবার উৎসব যেহেতু চিরাচরিতভাবে আখ ফলাবার সময় হল শীতকাল হিসাবে। দক্ষিণায়ণের প্রতীকী উদ্‌যাপন এবং কৃষকদের আর্থিক বছরের শেষ দিন পালনের ও উৎসব এটি।
বসন্ত উৎসব
center|thumb|বসন্ত উৎসবে ঘুড়ী উড়ছে। বসন্ত উৎসব বসন্ত ঋতুকে স্বাগত জানাতে ঋতুভিত্তিক উৎসব এটি। এই দিনের পরম্পরাগত রং হলুদ এবং সেই দিনের বিশেষ খাবারের পদ জাফরান ভাত।
হোলী
center|thumb|হোলীর রংবেরংএর আবীর হোলী একটি বসন্ত উৎসব। এই দিন সকাল থেকেই নারীপুরুষ নির্বিশেষে আবির, গুলাল ও বিভিন্ন প্রকার রং নিয়ে খেলায় মত্ত হয়। হোলী চেতের  পাঞ্জাবি চান্দ্র মাসের প্রথম দিনে উদযাপিত হয় যেটি বসন্ত ঋতুকে চিহ্নিত করে।
বৈশাখী
center|thumb|মেলা বৈশাখী পাঞ্জাবি নববর্ষ এবং ফসল কাটবার উৎসব।এই দিনে পাঞ্জাবে সর্বত্র মেলা হয়।
রাখী
center|thumb|রাখী রক্ষাবন্ধন পাঞ্জাবে রাখ্রী নামে পরিচিত এবং ভাই ও বোনেদের দিন হিসেবে পালিত হয়।
তীয়ান
thumb|293x293px|তীয়ানের দিন মেয়েরা উঠানে অথবা গাছের তলায় বাঁধা ঝুলনায় বসে দোলে তীয়ান বর্ষাঋতুকে স্বাগত জানায় এবং তীজ উৎসব আনুষ্ঠানিকভাবে এই দিনে শুরু হয় যেটি ১৩ দিন ধরে চলে। এই ঋতুভিত্তিক উৎসবটিতে বিবাহিতা নারী এবং কুমারীরা গিদ্ধা নাচে ও আত্মীয় পরিজনের সঙ্গে দেখা সাক্ষাত করে।
লোরী
thumb|কাটা আখ লোরী শীতকালীন ফসল যথা আখ, ডাল এবং বাদাম চাষের সময়।
বৈশাখী
thumb|ভারতের পাঞ্জাবে, বৈশাখী নবান্ন উৎসব উদ্‌যাপনের আগে ট্রাক্টর দিয়ে গম চাষের উপযুক্ত করা হচ্ছে। বৈশাখী পাঞ্জাবের বসন্তকালের ফসল, গম ফলনের উৎসব।
দিয়ালি/দীপাবলী
thumb|টবে যব গাছ (খেতড়ি) প্রথাগতভাবে, নবরাত্রের প্রথম দিনে পাঞ্জাবের মানুষ ডাল,বিভিন্ন অন্ন (চাল, যব ইত্যাদি) ও অন্যান্য বীজ বপন করেন, যেটি আগামী নয় দিন জল সেচন করে শেষে বীজটি অঙ্কুরিত হয়। এটা সমৃদ্ধি ও প্রাচুর্যেের প্রতীক। একটি পাত্রে বার্লি শস্য রোপণ করা খুবই গুরুত্বপূর্ণ। দশম দিনে, কান্ডটি প্রায় ৩- ৫ ইঞ্চি দৈর্ঘ্যের হয়। প্রার্থনা করার পর, এই চারা বা "খেতড়ি" দশমীর দিন জলে নিমজ্জিত করা হয়। এই রীতি ফসল ফলানোর একটি যোগসূত্রকে ইঙ্গিত করে। এইভাবে যব, বপন এবং ফলানো "প্রথম ফলন" এর প্রতীক।
তদনুসারে, পাঞ্জাবি কৃষকেরা প্রথাগতভাবে দশেরার পর খরিফ (বর্ষা) ধান চাষ এবং দীপাবলীর পর গমের (রবি ফসল) বপন শুরু করেন। অতএব, দশেরা/দশমী, দ্বিগুণ ভাবে একটি ধন্যবাদের উৎসব হিসেবে এবং দীপাবলী নবান্নের উৎসব হিসেবে পালিত হয়। পাঞ্জাবী দিনপঞ্জিকায় সময়ের সাথে ঋতুর বদল ঘটেছে। দশেরা/দশমী, শরৎ মহাবিষুবেের প্রথম পূর্ণিমার কাছাকাছি এবং দীপাবলী, পরবর্তী প্রথম অমাবস্যায় উদ্‌যাপন করা হয়।
ক্যাডেট কলেজ
থাম্ব|ফৌজদারহাট ক্যাডেট কলেজ, চট্টগ্রাম (Faujdarhat Cadet College, Chattogram) ক্যাডেট কলেজ সামরিক বাহিনী পরিচালিত বিশেষ ধরনের শিক্ষা প্রতিষ্ঠান। এ ধরনের শিক্ষা প্রতিষ্ঠানের ধারণার সৃষ্টি হয় সামরিক বাহিনীতে যোগ্য কর্মকর্তা তৈরির চেতনা থেকে। বিসমার্ক প্রথম জার্মানিতে ক্যাডেট কলেজ ধারণার প্রবর্তন করেন। পরবর্তীকালে নেপোলিয়ান ফ্রান্সে এই ব্যবস্থা চালু করেন এবং সবশেষে পাকিস্তান ও তৎকালীন পূর্ব পাকিস্তানে এই শিক্ষা ব্যবস্থা প্রবর্তিত হয়। ইংল্যান্ডের উন্নতমানের পাবলিক স্কুলের সাথে এর আদর্শগত সামঞ্জস্য রয়েছে। ক্যাডেট কলেজ মাধ্যমিক-উচ্চ মাধ্যমিক সমন্বিত শিক্ষা প্রতিষ্ঠান হিসেবে বর্তমানে মূলত পাকিস্তান ও বাংলাদেশে জনপ্রিয়তা লাভ করেছে। এই দুইটি দেশেই ঠিক ক্যাডেট কলেজ নামীয় শিক্ষা প্রতিষ্ঠানগুলো স্বাতন্ত্র্য বজায় রেখে চলেছে। ক্যাডেট কলেজ বলতে বিশেষ ধরনের সামরিক স্কুল বোঝালেও সকল সামরিক স্কুল বা শিক্ষা প্রতিষ্ঠানকেই ক্যাডেট কলেজ বলা যাবে না। কেবল বাংলাদেশ ও পাকিস্তানেই এই নামটি ব্যবহৃত হয়ে থাকে।
ইতিহাস
বিসমার্কের যুগে জার্মানিতে প্রথম ক্যাডেট কলেজ ব্যবস্থা প্রবর্তিত হয়। সামরিক বাহিনীতে যোগ্য কর্মকর্তা তৈরীতে অল্প বয়স থেকেই প্রশিক্ষণ শুরু করানোটা বিশেষ গুরুত্ব বহন করতে পারে। এই ধারণাই তৎকালীন ক্যাডেট কলেজ পদ্ধতির চালিকাশক্তি ছিল। নেপোলিয়নের যুগে ফ্রান্সে সামরিক দক্ষতা বৃদ্ধির একটি অন্যতম উপাদান হিসেবে ক্যাডেট কলেজ পদ্ধতি গৃহীত হয়।
পাকিস্তানে ক্যাডেট কলেজ প্রতিষ্ঠা
১৯৫২ সালে সামরিক বাহিনীকে সহায়তা প্রদানের জন্য শাহিওয়ালের গবর্নমেন্ট কলেজ এবং পেশোয়ারের ইসলামিয়া কলেজে মিলিটারি উইং খোলা হয়। একই সাথে পাঞ্জাবের হাসান আবদাল নামক স্থানে নতুন ভবন নির্মাণ শুরু হয়। নতুন ভবনের নির্মাণ কাজ শেষ হওয়ার পর সামরিক উইংগুলো এই হাসান আবদালে স্থানান্তরিত করা হয় এবং এভাবে ১৯৫৪ সালের এপ্রিল মাসে পাকিস্তানে প্রথম ক্যাডেট কলেজ প্রতিষ্ঠিত হয়। তখন এর নাম ছিল পাঞ্জাব ক্যাডেট কলেজ। পরবর্তীকালে নাম পরিবর্তন করে ক্যাডেট কলেজ হাসান আবদাল রাখা হয়। সম্পূর্ণ আবাসিক এই ক্যাডেট কলেজটি মূলত ব্রিটিশ পাবলিক স্কুলের আদর্শের অনুগামী ছিল। এতে প্রাথমিক সামরিক শিক্ষা বাধ্যতামূলক করা হয়। ধারণা করা হয় জারের আমলে রাশিয়ায় বিদ্যমান ক্যাডেট কোর এবং বৃটেনের পাবলিক স্কুলের সম্মিলন ঘটানো হয়েছিল পাকিস্তানের এই ক্যাডেট কলেজে। পাকিস্তানে ক্যাডেট কলেজ প্রতিষ্ঠার পেছনে মূল ভূমিকা পালন করেন সেনাবাহিনী প্রধান ও পরবর্তীকালে পাকিস্তানের রাষ্ট্রপতি ফিল্ড মার্শাল আইয়ুব খান।
পড়াশোনার উচ্চ মান ও পরীক্ষায় ভাল ফলাফলের জন্য ক্যাডেট কলেজ দ্রুত সুনাম অর্জন করে। এতে উৎসাহিত হয়ে পাকিস্তান সরকার আরও ক্যাডেট কলেজ প্রতিষ্ঠার উদ্যোগ নেন। পাকিস্তান আরও কয়েকটি ক্যাডেট কলেজ প্রতিষ্ঠিত হয়। তন্মধ্যে পূর্ব পাকিস্তানে গঠিত হয় আরও তিনটি ক্যাডেট কলেজ। ১৯৬৪ সালে খুলনা বিভাগে ঝিনাইদহ ক্যাডেট কলেজ, ১৯৬৫ সালে ময়মনসিংহ জেলায় মোমেনশাহী ক্যাডেট কলেজ এবং পরবর্তী বছর তথা ১৯৬৬ সালে রাজশাহী জেলায় রাজশাহী ক্যাডেট কলেজ প্রতিষ্ঠিত হয়। বাংলাদেশ স্বাধীন হওয়ার পর যখন বৃহত্তর ময়মনসিংহ জেলা বিভক্ত হয়ে কয়েকটি জেলা গঠন করা হয় তখন মোমেনশাহী ক্যাডেট কলেজের নাম পরিবর্তন করে মির্জাপুর ক্যাডেট কলেজ রাখা হয়। এটি তখন নবগঠিত টাঙ্গাইল জেলার অন্তর্ভুক্ত হয়।